b'\n_START_ARTICLE_\nSe\xc4\x8devod\n_START_SECTION_\nHistologija\n_START_PARAGRAPH_\nPremer se\xc4\x8devoda meri okoli 3\xc2\xa0mm; njegova svetlina je zvezdaste oblike. Enako kot se\xc4\x8dnik je tudi se\xc4\x8devod obdan s prehodnim epitelijem in vsebuje plasti gladkega mi\xc5\xa1i\xc4\x8dja._NEWLINE_Celice se\xc4\x8devodovega epitelija so progaste, v spro\xc5\xa1\xc4\x8deni obliki okroglaste, v skr\xc4\x8denem stanju pa plo\xc5\xa1\xc4\x8date. Sluznici lastna plast (lamina propria) je debela in raztegljiva._NEWLINE_V steni se\xc4\x8devoda se nahajata dve spiralni plasti gladkega mi\xc5\xa1i\xc4\x8dja - notranja vzdol\xc5\xbena plast in zunanja kro\xc5\xbena plast (obratno kot v steni prebavil). Distalna tretjina se\xc4\x8devoda vsebuje v steni \xc5\xa1e tretjo zunanjo vzdol\xc5\xbeno plast gladkih mi\xc5\xa1ic._NEWLINE_Adventicija je kot tudi drugje zgrajena iz fibroznega veziva, ki je povezana z okolnim tkivom.'